PLANB  โบรกเชียร์ซื้อเป้า 8.90 บาท รับอานิสงส์โฆษณาพุ่ง “ก่อนเลือกตั้ง”
PLANB  โบรกเชียร์ซื้อเป้า 8.90 บาท รับอานิสงส์โฆษณาพุ่ง “ก่อนเลือกตั้ง” พร้อมจับตากำไรปีนี้ "นิวไฮ" แตะ 928 ล้านบาท
PLANB โบรกเชียร์ซื้อเป้า 8.90 บาท รับอานิสงส์โฆษณาพุ่ง “ก่อนเลือกตั้ง” พร้อมจับตากำไรปีนี้ "นิวไฮ" แตะ 928 ล้านบาท
31 ม.ค. 2566

บล.โนมูระ พัฒนสิน ระบุในบทวิเคราะห์วันนี้ (30 ม.ค.66) ว่า บริษัท แพลน บี มีเดีย จำกัด (มหาชน) หรือ PLANB แนะนำราคาเป้าหมาย 8.90 บาท เบื้องต้นคาดกำไรไตรมาส 4/2565 ที่ 196 ล้านบาท โต 29% เทียบช่วงเดียวกันของปีก่อน, โต 6% เทียบไตรมาสก่อหน้า โดยเติบโตเทียบช่วงเดียวกันของปีก่อน และเทีบบไตรมาสก่อนหน้าจากอัตราการใช้สื่อที่ฟื้นตัวทำให้กำไรปี 2565 คาดเป็น 658 ล้านบาท โต 869% เทียบช่วงเดียวกันของปีก่อน ได้แรงหนุนจาก Media capacity ที่คาดเพิ่มขึ้นก้าวกระโดด 15% เทียบช่วงเดียวกันของปีก่อน เป็น 8.6 พันล้านบาท (หลักๆ มาจากการซื้อป้าย AQUA) โดยคาดอัตราการใช้สื่อโฆษณาฟื้นสู่ระดับ 60%
ประเมินกำไรปี 2566 เติบโตเด่น 41% เทียบช่วงเดียวกันของปีก่อน ที่ 928 ล้านบาทเป็น new high ของบริษัท จากอัตราการใช้สื่อที่คาดเพิ่มขึ้นต่อเนื่อง และธุรกิจการตลาดแบบมีส่วนร่วมโดยเฉพาะมวยที่เป็นอีกหนึ่งจุดดึงดูดนักท่องเที่ยวของไทย ในสภาวะการท่องเที่ยวที่ฟื้นตัว
ด้านราคาหุ้นซื้อขายบน PER23F ที่ 39 เท่า โดยมีปัจจัยหนุนจากผู้ถือหุ้นใหญ่ ซื้อหุ้นเพิ่ม 0.3% จนถือเกิน 20% อีกทั้ง sentiment บวกจากการเลือกตั้ง หุ้น domestic ที่เป็นลูกค้า PLANB ได้ประโยชน์ หนุนรายได้โฆษณามากขึ้น และก่อนเลือกตั้ง 3 เดือน กลุ่ม media โอกาสที่ผลตอบแทนเป็นบวก 80% และผลตอบแทนเฉลี่ย 5.6% เป็นเบอร์ 1 ในอุตสาหกรรมสื่อโฆษณานอกบ้าน และโมเมนตัมกำไรฟื้นตัวต่อเนื่องในไตรมาส 4/2565-ปี 2566